เรื่องร้องเรียน: น้ำท่วมมาอาทิตย์นึงแล้วค่ะ มีช่วงที่น้ำสูงและต่ำ แต่วันนี้สูงที่สุดค่ะ ตอนนี้สูงเกือบถึงเข่า รถเก๋งปกติขับไม่ได้แล้วค่ะ เดือดร้อนมากเพราะต้องออกไปเรียน ไปทำงาน แต่ไปไม่ได้
การดำเนินการของเจ้าหน้าที่: สำนักงานเขตบางเขน ขอเรียนว่า ได้ร่วมกับสำนักการระบายน้ำ กรมชลประทาน ติดตั้งเครื่องสูบน้ำบริเวณปากซอยและท้ายซอยรามอินทรา 21  และติดตั้งเครื่องสูบน้ำขนาด 30 นิ้ว 1 เครื่องบริเวณคลองกะเฉด โดยเร่งระบายน้ำจากซอยรามอินทรา 15 17 19 21 23 25 27 31 และ 39 สูบส่งสู่คลองไผ่เขียว และเร่งสูบน้ำบริเวณซอยคู้บอน 27 รวมทั้งซอยรามอินทราเลขคู่  เร่งลงสู่คลองไผ่เขียว โดยปลายคลองไผ่เขียวมีการติดตั้งเครื่องผลักดันน้ำ 1 เครื่อง ช่วยดึงและระบายลงสู่คลองหลุมไผ่ ซึ่งมีสถานีสูบน้ำคลองหลุมไผ่เร่งระบายน้ำอีกทางหนึ่ง            วันที่ 16 กันยายน 65 น้ำท่วมขังในภาพรวมลดลงแล้ว ซึ่งจะเร่งดำเนินการแก้ไขปัญหาต่อไป จึงขอยุติเรื่องดังกล่าว หากต้องการขอรับความช่วยเหลือ ตามเบอร์สายด่วน 093 006 3840 และขออภัยที่ท่านไม่ได้รับความสะดวกในช่วงที่เกิดน้ำท่วมขัง 🙏🙏🙏
ความเห็นของผู้แจ้ง: อยากให้เขตจัดการได้ด้วยตัวเอง โดยไม่ต้องผ่านการร้องเรียนค่ะ หรือถ้าดำเนินการตั้งแต่เริ่มท่วมอยู่แล้วก็ขอให้ทำให้เร็วขึ้นหรือมีการแจ้งความคืบหน้ากับลูกเขตบ้าง ขอบคุณค่ะ
พื้นที่: แขวงท่าแร้ง เขตบางเขน กรุงเทพมหานคร